CELEX: 32016R1414
Language: et
Date: 2016-08-24 00:00:00
Title: Komisjoni rakendusmäärus (EL) 2016/1414, 24. august 2016, millega kiidetakse heaks toimeaine tsüantraniliprool vastavalt Euroopa Parlamendi ja nõukogu määrusele (EÜ) nr 1107/2009 taimekaitsevahendite turulelaskmise kohta ning muudetakse komisjoni rakendusmääruse (EL) nr 540/2011 lisa (EMPs kohaldatav tekst)

25.8.2016   
               
               
                  ET
               
               
                  Euroopa Liidu Teataja
               
               
                  L 230/16
               
            KOMISJONI RAKENDUSMÄÄRUS (EL) 2016/1414,
      24. august 2016,
      millega kiidetakse heaks toimeaine tsüantraniliprool vastavalt Euroopa Parlamendi ja nõukogu määrusele (EÜ) nr 1107/2009 taimekaitsevahendite turulelaskmise kohta ning muudetakse komisjoni rakendusmääruse (EL) nr 540/2011 lisa
      (EMPs kohaldatav tekst)
      EUROOPA KOMISJON,
      võttes arvesse Euroopa Liidu toimimise lepingut,
      võttes arvesse Euroopa Parlamendi ja nõukogu 21. oktoobri 2009. aasta määrust (EÜ) nr 1107/2009 taimekaitsevahendite turulelaskmise ja nõukogu direktiivide 79/117/EMÜ ja 91/414/EMÜ kehtetuks tunnistamise kohta, (1) eriti selle artikli 13 lõiget 2,
      ning arvestades järgmist:
      
                  (1)
               
               
                  Ühendkuningriik sai ettevõtjatelt DuPont Crop Protection ja Syngenta Crop Protection 29. juunil 2011 määruse (EÜ) nr 1107/2009 artikli 7 lõike 1 kohase taotluse toimeaine tsüantraniliprooli heakskiitmiseks. Vastavalt kõnealuse määruse artikli 9 lõikele 3 teatas Ühendkuningriik kui referentliikmesriik 10. augustil 2011 taotlejale, teistele liikmesriikidele, komisjonile ja Euroopa Toiduohutusametile (edaspidi „toiduohutusamet“), et taotlus on vastuvõetav.
               
            
                  (2)
               
               
                  31. mail 2013 esitas referentliikmesriik komisjonile esialgse hindamisaruande (ja toiduohutusametile selle koopia), milles hinnatakse, kas võib eeldada, et kõnealune toimeaine vastab määruse (EÜ) nr 1107/2009 artiklis 4 sätestatud heakskiitmise kriteeriumidele.
               
            
                  (3)
               
               
                  Toiduohutusamet järgis määruse (EÜ) nr 1107/2009 artikli 12 lõikes 1 sätestatud nõudeid. Vastavalt määruse (EÜ) nr 1107/2009 artikli 12 lõikele 3 nõudis toiduohutusamet, et taotleja esitaks liikmesriikidele, komisjonile ja ametile täiendavat teavet. Referentliikmesriik esitas täiendava teabe hinnangu toiduohutusametile ajakohastatud esialgse hindamisaruandena 12. juunil 2014.
               
            
                  (4)
               
               
                  18. augustil 2014 esitas toiduohutusamet taotlejale, liikmesriikidele ja komisjonile oma järelduse (2) selle kohta, kas võib eeldada, et toimeaine tsüantraniliprool vastab määruse (EÜ) nr 1107/2009 artiklis 4 sätestatud heakskiitmise kriteeriumidele. Toiduohutusamet tegi hindamisaruande üldsusele kättesaadavaks. Selle järelduse läbivaadatud versioon avaldati 11. novembril 2014 ja 28. mail 2015 (3).
               
            
                  (5)
               
               
                  13. juulil 2015 esitas komisjon alalisele taime-, looma-, toidu- ja söödakomiteele tsüantraniliprooli käsitleva läbivaatamisaruande ja tsüantraniliprooli heakskiitmise määruse eelnõu.
               
            
                  (6)
               
               
                  Taotlejale anti võimalus esitada märkusi läbivaatamisaruande kohta.
               
            
                  (7)
               
               
                  Vähemalt ühe kõnealust toimeainet sisaldava taimekaitsevahendi puhul on ühe või mitme iseloomuliku kasutusega (eriti läbivaatamisaruandes uuritud ja üksikasjalikult käsitletud kasutusega) seoses kindlaks tehtud, et määruse (EÜ) nr 1107/2009 artiklis 4 sätestatud heakskiitmise kriteeriumid on täidetud. Seetõttu on asjakohane tsüantraniliprool heaks kiita.
               
            
                  (8)
               
               
                  Vastavalt määruse (EÜ) nr 1107/2009 artikli 13 lõikele 2 koostoimes artikliga 6 ning teaduse ja tehnika arengut arvestades on siiski vaja lisada teatavad tingimused ja piirangud. Eelkõige on asjakohane nõuda täiendavat kinnitavat teavet.
               
            
                  (9)
               
               
                  Määruse (EÜ) nr 1107/2009 artikli 13 lõike 4 kohaselt tuleks komisjoni rakendusmääruse (EL) nr 540/2011 (4) lisa vastavalt muuta.
               
            
                  (10)
               
               
                  Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,
               
            ON VASTU VÕTNUD KÄESOLEVA MÄÄRUSE:
      Artikkel 1
      Toimeaine heakskiitmine
      I lisas esitatud toimeaine tsüantraniliprool kiidetakse heaks vastavalt kõnealuses lisas sätestatud tingimustele.
      Artikkel 2
      Rakendusmääruse (EL) nr 540/2011 muutmine
      Rakendusmääruse (EL) nr 540/2011 lisa muudetakse vastavalt käesoleva määruse II lisale.
      Artikkel 3
      Jõustumine
      Käesolev määrus jõustub kahekümnendal päeval pärast selle avaldamist Euroopa Liidu Teatajas.
      
         Käesolev määrus on tervikuna siduv ja vahetult kohaldatav kõikides liikmesriikides.
         Brüssel, 24. august 2016
         
            
               Komisjoni nimel
            
            
               president
            
            Jean-Claude JUNCKER
         
      
      
         (1)  ELT L 309, 24.11.2009, lk 1.
      
         (2)  EFSA Journal (2014); 12(9): 3814. Kättesaadav internetis: www.efsa.europa.eu
      
         (3)  EFSA Journal (2014); 12(9): 3814. Kättesaadav internetis: www.efsa.europa.eu
      
         (4)  Komisjoni 25. mai 2011. aasta rakendusmäärus (EL) nr 540/2011, millega rakendatakse Euroopa Parlamendi ja nõukogu määrust (EÜ) nr 1107/2009 seoses heakskiidetud toimeainete loeteluga (ELT L 153, 11.6.2011, lk 1).
      
         I LISA
         
                     Üldnimetus, identifitseerimisnumbrid
                  
                  
                     IUPACi nimetus
                  
                  
                     Puhtus (1)
                     
                  
                  
                     Heakskiitmise kuupäev
                  
                  
                     Heakskiitmise aegumine
                  
                  
                     Erisätted
                  
               
                     Tsüantraniliprool
                     CASi nr
                     736994-63-1
                     CIPACi nr määramata
                  
                  
                     3-bromo-1-(3-kloro-2-püridüül)-4′-tsüano-2′-metüül-6′-(metüülkarbamoüül)pürasool-5-karboksaniliid
                  
                  
                     ≥ 940 g/kg
                     IN-Q6S09 kuni 1 mg/kg
                     IN-RYA13 kuni 20 mg/kg
                     metaansulfoonhape kuni 2 g/kg
                     atsetonitriil kuni 2 g/kg
                     heptaan kuni 7 g/kg
                     3-pikoliin kuni 3 g/kg
                  
                  
                     14. september 2016
                  
                  
                     14. september 2026
                  
                  
                     Määruse (EÜ) nr 1107/2009 artikli 29 lõikes 6 osutatud ühtsete põhimõtete rakendamisel võetakse arvesse tsüantraniliprooli kohta koostatud läbivaatamisaruande järeldusi, eelkõige selle I ja II liidet.
                     Üldhindamisel peavad liikmesriigid pöörama erilist tähelepanu:
                     
                                 a)
                              
                              
                                 käitlejate ohutusele;
                              
                           
                                 b)
                              
                              
                                 veeorganismide, imetajate ja muude kui sihtrühma lülijalgsete suhtes avalduvale riskile;
                              
                           
                                 c)
                              
                              
                                 tolmeldavate mesilaste ja kimalaste suhtes avalduvale riskile, kui ainet kasutatakse kasvuhoonetes;
                              
                           
                                 d)
                              
                              
                                 põhjavee kaitsele, kui toimeainet kasutatakse tundliku mullastiku ja/või tundlike kliimatingimustega piirkonnas.
                              
                           Vajaduse korral peavad kasutustingimused hõlmama riskide vähendamise meetmeid.
                     Taotleja peab komisjonile, liikmesriikidele ja toiduohutusametile esitama kinnitava teabe seoses veekäitlusprotsesside mõjuga pinna- ja põhjavees esinevate jääkide omadustele, kui pinna- või põhjavett võetakse joogiveeks, kahe aasta jooksul pärast seda, kui on vastu võetud hindamisjuhised, milles käsitletakse veekäitlusprotsesside mõju pinna- ja põhjavees esinevate jääkide omadustele.
                  
               
            (1)  Täiendavad toimeaine identifitseerimise andmed ja toimeaine omadused on esitatud läbivaatamisaruandes.
      
      
         II LISA
         Rakendusmääruse (EL) nr 540/2011 lisa B osasse lisatakse järgmine kanne:
         
            
                        Number
                     
                     
                        Üldnimetus, identifitseerimisnumbrid
                     
                     
                        IUPACi nimetus
                     
                     
                        Puhtus (*)
                        
                     
                     
                        Heakskiitmise kuupäev
                     
                     
                        Heakskiitmise aegumine
                     
                     
                        Erisätted
                     
                  
                        „99
                     
                     
                        Tsüantraniliprool
                        CASi nr
                        736994-63-1
                        CIPACi nr määramata
                     
                     
                        3-bromo-1-(3-kloro-2-püridüül)-4′-tsüano-2′-metüül-6′-(metüülkarbamoüül)pürasool-5-karboksaniliid
                     
                     
                        ≥ 940 g/kg
                        IN-Q6S09 kuni 1 mg/kg
                        IN-RYA13 kuni 20 mg/kg
                        metaansulfoonhape kuni 2 g/kg
                        atsetonitriil kuni 2 g/kg
                        heptaan kuni 7 g/kg
                        3-pikoliin kuni 3 g/kg
                     
                     
                        14. september 2016
                     
                     
                        14. september 2026
                     
                     
                        Määruse (EÜ) nr 1107/2009 artikli 29 lõikes 6 osutatud ühtsete põhimõtete rakendamisel võetakse arvesse tsüantraniliprooli kohta koostatud läbivaatamisaruande järeldusi, eelkõige selle I ja II liidet.
                        Üldhindamisel peavad liikmesriigid pöörama erilist tähelepanu:
                        
                                    a)
                                 
                                 
                                    käitlejate ohutusele;
                                 
                              
                                    b)
                                 
                                 
                                    veeorganismide, imetajate ja muude kui sihtrühma lülijalgsete suhtes avalduvale riskile;
                                 
                              
                                    c)
                                 
                                 
                                    tolmeldavate mesilaste ja kimalaste suhtes avalduvale riskile, kui ainet kasutatakse kasvuhoonetes;
                                 
                              
                                    d)
                                 
                                 
                                    põhjavee kaitsele, kui toimeainet kasutatakse tundliku mullastiku ja/või tundlike kliimatingimustega piirkonnas.
                                 
                              Vajaduse korral peavad kasutustingimused hõlmama riskide vähendamise meetmeid.
                        Taotleja peab komisjonile, liikmesriikidele ja toiduohutusametile esitama kinnitava teabe seoses veekäitlusprotsesside mõjuga pinna- ja põhjavees esinevate jääkide omadustele, kui pinna- või põhjavett võetakse joogiveeks, kahe aasta jooksul pärast seda, kui on vastu võetud hindamisjuhised, milles käsitletakse veekäitlusprotsesside mõju pinna- ja põhjavees esinevate jääkide omadustele.“
                     
                  
         
            (*)  Täiendavad toimeaine identifitseerimise andmed ja toimeaine omadused on esitatud läbivaatamisaruandes.